***שלום לכולם!***

***להלן תקצירים לקורסים הניתנים למצטיינים בימי שני***

**החיים כמשחק שחמט עם סאהר מועלם**

**חשיפת הילדים לעשרת העקרונות הבסיס בשחמט ושל החיים , עקרונות אלו מובלים אותנו להצלחות ברמות גבוהות , תוך מתן סיטואציות וסיפורים הקשורים לעקרון עצמו הבנת האסטרטגיה ותכנון לאסטרטגיה עם הצלחות. למידת טקטיקות בשחמט והשלכתם להקניית טקטיקות ואסטרטגיות של החיים. לבנות מטרות על, בדרך אופרטיבית להשיגן ולבדיל בין הבצוע לתוצאה. המשתתפים יועשרו דרך הדגמה והמחשה, תרגילים והסבר לנוסחאות הבאות: אסטרטגיה + טקטיקה = הדרך המהירה ביותר לממש את המטרה שלי . אסטרטגיה בלי טקטיקה = הדרך האטית והארוכה ביותר בשביל להגיע למטרה . טקטיקה בלי אסטרטגיה = הדרך המהירה ביותר לדרך לכישלון .**

**קורס צילום עם איציק חיים**

**להכיר וללמוד את מושגי היסוד מעולם הצילום תוך חוויה לימודית בקורס נפתח ראיה צילומית, ונבטא את עצמנו דרך מצלמה. נקשיב לאחרים מתוך כבוד הדדי ונספר על יצירותינו.  במהלך הקורס המשתתפים מקבלים משימות צילום אישיות , בזוגות או קבוצתיות לכל תרגיל מטרה. מתבצע משוב , שיח , דיון במטרה לשקף את נקודות החיזוק והשיפור וכיצד אנו יכולים לקחת את הכלים שלמדנו לחיי היום יום .**

**שעשועי מדע עם מיכאל**

**הקורס מיועד לתלמידים אשר שואפים ללמוד מעבר למה שהם מקבלים בבית הספר. הקורס עוזר לתלמידים להיות חוקרים עצמאיים, לפתח כישורים בתחום החקר המדעי, לחקור ולהתנסות בעצמם בדברים. כמו כן, המידע שהם מקבלים יעשיר את הידע המדעי שלהם, ועשוי לעורר סקרנות ויצירתיות.**

**נקודת השקפה עם אורי פרלשטיין**

**פעמים רבות דברים נראים או מרגישים אחרת ממה שהם באמת. בשיעורי נקודת השקפה נסתכל על דברים בצורה קצת אחרת. נשחק עם מרחקים, זוויות, צבעים ועוד ונראה כיצד שינויים באלו גורמים לדברים להיראות שונה. נראה אשליות אופטיות ואחרות, נצייר בפרספקטיבה ונצלם "תמונות בלתי אפשריות" או לפחות כאלו שאנשים ישאלו "מה זה ??"**

**לחשוב אחרת עם יותם שטיינבוק**

**במפגשים שלנו נסתכל על הדברים המוכרים, הקרובים והמובנים מאליהם בעיניים פילוסופיות ונגלה אותם מחדש. באמצעות טקסטים קצרים, סיפורים, שיחות ומשחקים נתרגל דרך חשיבה אחרת על עצמנו, על הזולת, על הסביבה ועל המציאות בכלל. במפגשים יש מקום לכל רעיון, רגש או מחשבה במטרה להרחיב את אופקינו ולחדד את מחשבתנו.**

**שם הקורס:**

**"בין שתי נקודות עוברים שלושה קוים ישרים!"**

**פתיח:**

**אוקלידס היה מתמטיקאי יווני מפורסם שחי במאה הרביעית לפנה"ס, והוא קבע שבין שתי נקודות עובר רק קו ישר אחד!**

**טוב, בגדול הוא צודק, אבל הוא לא הכיר אז את עולם הפופאפ, שעל פי הידוע לנו, ספרים ראשונים החלו להופיע בתחילת המאה ה18..!**

**שם הקורס: פופאפ –ספרי תלת מימד עם אורן שניידר**

**בקורס זה נערוך היכרות כללית עם טכניקות הפופאפ המפעילות את ספרי הילדים התלת ממדיים. נבין את עקרונות הגאומטריה של קוי החיתוך והקיפול של הפופאפ, בעזרתם נוכל לתכנן מנגנונים משלנו! נרכוש מיומנות של מעבר מתכנון תיאורטי לביצוע ידני, הדורש דיוק בעבודה הידנית, הבנת תכונות הנייר כמו אלסטיות, חוזק, קריעה, פיתול ועוד. נפתור בעיות "בשטח", בזמן הביצוע, שלא ראינו בשלב התכנון. נבדוק "מה יקרה אם" נחרוג מהכללים שלמדנו, וכך נפתח גם חשיבה יצירתית.**

**הקורס: חומר דיגיטלי עם נטע קונס**

**בימים שבהם אנחנו משתמשים במצלמות ובטלפונים בלחיצת כפתור מהירה ננסה יחד להאט את הקצב. ממה עשוי הצילום ? איך מפרקים תמונה ? איך בונים אותה ? בקורס נלמד לצלם ונתנסה ונמציא טכניקות חדשות ושונות, נצא לטבע לחיפוש ונשלב את הצילום עם חומרים שונים בנסיון להפוך את הדיגטלי לחומר גלם מוחשי.**

**לחשוב אחרת עם יותם שטיינבוק**

**במפגשים שלנו נסתכל על הדברים המוכרים, הקרובים והמובנים מאליהם בעיניים פילוסופיות ונגלה אותם מחדש. באמצעות טקסטים קצרים, סיפורים, שיחות ומשחקים נתרגל דרך חשיבה אחרת על עצמנו, על הזולת, על הסביבה ועל המציאות בכלל. במפגשים יש מקום לכל רעיון, רגש או מחשבה במטרה להרחיב את אופקינו ולחדד את מחשבתנו.**

**גלים עם אורי פרלשטיין**

**מה משותף לים, אוהדי כדורגל ושקית תפוצ'יפס? למה קול לא עובר בחלל ואיך בכל זאת אסטרונאוטים מדברים ביניהם? איך בני ישראל "רואים את הקולות" ואיך כל זה קשור לפצצות אטום?**

**גלים שונים מקיפים אותנו מכל כיוון, וניתנים לתחושה על ידי חושינו השונים ישירות או בעקיפין. בשיעורי עושים גלים נשתמש בידיים, בראש ובחושים וכך נכיר סוגי גלים שונים. נבין את המשותף ואת השונה בסוגי הגלים ונלמד להשתמש במאפיינים של גלים ותווכים שונים בשימושים יומיומיים.**